**Alsósztregova, 1861.december 11.**

Kedves Barátom!

Először is engedd meg, hogy megköszönjem javaslataid, melyek építőek voltak. Mindet tudatosan megfontoltam, sokat el is fogadtam, de néhánnyal nem értek egyet, ezt a jegyzeteidben jelöltem is.

De hagyjuk is a teketóriát, Drága barátom. Először is a 2. színben való változtatásodat nem gondolnám célszerűnek. Ezt vörös áthúzással jelöltem is. A javaslatod, miszerint a "*kétkedve*" szót cseréljem a *"késkedve"*  szóra. Meglátásom szerint a "*késkedve*" szó túl idegen, szokatlan. Így az megmarad eredetijében. Továbbá változtatást javasoltál a 3.színben is. Mégpedig, hogy az "*Egy század, egy nap szinte egyre megy."- et írjam át "Egy század, egy nap szintén egyre megy."*-re. Márpedig a szinte szó jelentése majdnem, a szintén szóé pedig ugyanaz. Ez azért nem megfelelő, mert érzékeltetni akarom, hogy nem ugyanaz a nap és a század. Aztán még szintén a 3.színben javasolt változtatásoddal sem értek egyet. *"Hagyd megtekintenem hát e működést- Egy percre csak, keblem, tudod erős, - Mely rám befolyhat, aki énmagamban olyan különvált és egész vagyok."*  Véleményed szerint a praedicatum messze van subjectumtól és az incisumok elfordítják a beszéd értelmét. Rosszul gondolod Kedves Barátom, mert a közbevetés nem fordítja el a beszéd értelmét, fontos információkat közöl, az előrevetítést szolgálja. Ezt majd a teljes kézirat elolvasása teszi számodra világossá. Ugyanis a mű végére  kiderül, hogy egy rövid álmot látott Ádám, mely lelkét meggyengítette, öngyilkos akar lenni. Ezt a három módosítást mindenképp megtartom, ellenben nagyon köszönöm további javaslatid, melyeket megfogadtam. Továbbra is költői tehetséged tisztelője vagyok. Számítok további segítő, inspiráló közreműködésedre!

Fogadd legszívesb üdvözlésemet!

Tisztelő és szerető barátod

Madách Imre